OpenLLM-France/wikimedia huggingface dataset:
# Duar

Un duar, de l'àrab دوار, dawār, és un campament de beduïns àrabs, en el que les tendes o khaymes, en nombre variable, estan disposades en forma circular o el·líptica rodejant un espai central buit anomenat murah (àrab: مراح, murāḥ), on es col·loca el bestiar durant la nit. Aquesta disposició és pròpia tant dels beduïns del nord de Síria i de l'Iraq com dels nòmades i seminòmades del nord d'Àfrica.
A l'Orient Mitjà el mot pren les formes dawar i dwar, mentre que al Màgrib s'anomenen dúwar i dowwar i en plural dwàwir.
La paraula va passar al català com duar o aduar, que designa un «conjunt de tendes i cabanes que serveix de campament, generalment de nòmades», així com un «grup de famílies de pastors nord-africans, governats per un caid, que tenen els mateixos costums i els mateixos interessos».

## Referències

* 1 2 EI, 1960-2007, p. s.v. "dawār".
* ↑ La forma aduar només és recollida pel Diccionari normatiu valencià.
* ↑ «duar». Diccionari de la llengua catalana de l'IEC. Institut d'Estudis Catalans. [Consulta: 4 octubre 2024]
* ↑ «duar» Diccionari Normatiu Valencià. Acadèmia Valenciana de la Llengua. [Consulta: 4 octubre 2024]

## Bibliografia

* EI. Encyclopaedia of Islam. Second Edition. 2a. Leiden: Brill Publishers, 1960-2007. ISBN 9789004161214.
# Dècada del 1390 aC
## Esdeveniments

* Vers 1399 aC Abdiashirtu governa a Amurru
* Vers 1395/1390 aC, Arnuwandas I succeeix al seu sogre Tudhalias II com a rei hitita.
* Vers 1395/1390 aC, mort de Shuttarna II de Mitanni. El succeeix el seu fill Artashshumara o Artashumara (Artaššumara, Ar-ta-aš-šu-ma-ra). Va tenir un regnat curt, i al cap de poc temps fou assassinat per un tal Ud-hi o Uthi, un general o un cortesà; es suposa que aquest Uthi volia regnar en nom d'un rei menor d'edat i que per això va proclamar al germà petit de l'assassinat Tushratta. Assíria trencarà aviat vincles amb Mitanni.
* Assíria: fi del regnat d'Aixurbelnixeixu (1407–1399 aC). Segueixen els regnats del seu fill Aixurrimnixeixu (1398–1391 aC) i del fill d'aquest Aixurnadinahhe II (1390–1381 aC)
# Dècada del 1370 aC
## Esdeveniments

* 1380-1370 aC, segueix el regnat d'Arnuwanda I sobre els hitites. Les ciutats d'Ura, a la costa sud-central i la d'Oghuz, apareixen també com hitites. Es manté l'hegemonia sobre Khalap (Àlep) i Kizzuwatna aparentment sotmeses ambdues. Washukanni, la capital de Mitanni, ocupada algun temps abans pels hitites, fou cedida al regne de Kizzuwatna i sota Arnuwanda encara en feia part, però els hurrites la van acabar recuperant. Pèrdua també de Khalpa o Khalap. Els Ahhiyawa (aqueus), dirigits per Attariššiya "l'home d'Ahhiya", va atacar el regne de Zipasla, on governava Madduwatta; un exèrcit hitita va intervenir en favor de Madduwatta i va rebutjar als aqueus. Després Attariššiya va desembarcar a Alasiya o Alashiya (Alašiya, Xipre), que probablement era vassall des de feia poc dels hitites, i se'n va apoderar. Madduwatta de Zipasla va marxar a Alashiya i la va conquerir i la va incorporar al seu regne. Arnuwanda va demanar a Madduwatta de retornar l'illa al control hitita però el resultat final no és conegut, si bé se sap que Madduwatta va trair els hitites i per matrimoni (la seva filla es va casar amb el rei Kupanta-Lamma) va esdevenir rei d'Arzawa.
* Vers 1380-1370 aC Per acord amb Egipte, Mitanni estableix el seu control sobre Khalab i Karkemish
# Dècada del 1270 aC

La dècada del 1270 aC comprèn el període que va des de l'1 de gener del 1279 aC fins al 31 de desembre del 1270 aC.

## Esdeveniments

* 1279 aC - Mor el faraó Seti I
* 31 maig 1279 aC - Ramses II esdevé faraó d'Egipte
* 1279 aC - Comencen els treballs per la construcció d'Abu Simbel
# Dècada del 1300
## Esdeveniments

* Població estimada: 69 milions de persones a Europa, 60 a la Xina
* La moneda de Florència esdevé la primera divisa internacionalment reconeguda
* Aparició del rellotge mecànic
* Fundació dels almogàvers
* Fundació de les fàbriques de vidre de Murano
* El 12 d'octubre del 1308, després de més d'un any de setge, els frares templers retien el castell de Miravet als oficials reials de Jaume II comanats per Bernat de Llibià.

## Naixements

* Japó: Príncep Moriyoshi, quinzè shogun

## Necrològiques

* 8 de novembre, Colònia, Alemanya: Joan Duns Escot, filòsof escocès (n. 1266).

## Personatges destacats

* Roger de Flor
* William Wallace
* Giotto, pintor

## Referències

* ↑ «Blessed John Duns Scotus | Scottish philosopher and theologian» (en anglès). [Consulta: 26 novembre 2020].
# Dècada del 1290 aC
## Esdeveniments

* C. 1295 aC - 1186 aC- Es construeix el Gran Temple d'Ammon a Karnak. Imperi Nou.
* 1292 aC-Fi de la dinastia XVIII d'Egipte, l'inici de la Dinastia XIX.
* 1292 aC- Coronació de Ramsès I.

## Personatges destacats

* Ramsès II
# E018

* No s'ha de confondre amb E18.
La ruta europea E018 és una carretera que forma part de la Xarxa de carreteres europees. Comença a Djezkazgan (Kazakhstan) i finalitza a Uspenovka (Kazakhstan). Té una longitud de 1130 km i una orientació de nord a sud.
# E06

* No s'ha de confondre amb E006.
La ruta europea E06 és una carretera que forma part de la Xarxa de carreteres europees. Comença a Trelleborg (Suècia) i finalitza a Kirkenes (Noruega). Té una longitud de 3050 km.
Té una orientació de nord a sudt i travesa per les nacions de Suècia i Noruega.
# Editorial Flamboyant

Editorial Flamboyant és una editorial catalana creada el juny de l'any 2009 a Barcelona de la mà d'Eva Jiménez Tubau i de Patricia Martín, que van coincidir al sector editorial l'any 2005, per oferir a un públic infantil llibres il·lustrats.
El nom de l'editorial prové del delònix, flamboyán en castellà, un dels arbres amb més colors del món. És originari de Madagascar, on està en perill d'extinció. Tot i això, s'ha estès per diverses zones del món, on s'adapta i resisteix. Segons expressen des de l'editorial, aquest arbre els evoca calor, estius, vacances i la meravella de llegir sota l'ombra d'un arbre, i això és per a elles el flamboyant: un tresor que s'ha de preservar.
La seva aposta va començar amb la publicació d'una col·lecció de textos clàssics anglosaxons del segle xix, gràcies al fons de la Baldwin Library of Historical Children's Literature de la Universitat de Florida, en format de llibre il·lustrat tant en català com en castellà, anomenada Petits grans tresors, dissenyada per Javier Mas. Després d'aquests volums, l'editorial ha seguit amb molts més títols, allunyats de la primera col·lecció, per tal de donar diversitat d'històries i estils als més petits. I, d'altra banda, també ha participat en diverses fires internacionals, com per exemple a la Feria Internacional del Libro de Guadalajara, a Mèxic, l'any 2017, a la Fira del Llibre de Frankfurt del 2019, o a la Fira del Llibre Infantil de Bolonya del 2019.

## Premis

* Miren Asiain Lora, guanyadora del Premi Junceda 2020 per Un milió d’ostres dalt de la muntanya.
* Sota les onades, de Meritxell Martí i Xavier Salomó, seleccionat com un dels millors llibres per a petits per la Biblioteca Pública de Nova York el 2019.
* La mare va al galop, de Jimena Tello, Premi Fundación Cuatrogatos 2018.
* La versió interactiva d'El monstre de colors, premiada com una de les millors apps infantils 2017.
* Quan en Findus era petit i va desaparèixer, de Sven Nordqvist, Premi Atrapallibres 2012.

## Referències

* 1 2 «'Editorial Flamboyant', CCMA». [Consulta: abril 2020].
* ↑ «'¡Nace Editorial Flamboyant!'». [Consulta: abril 2020].
* ↑ «'Es presenta la col·lecció 'Petits grans tresors' a la Biblioteca Armand Cardona', Ajuntament de Vilanova i la Geltrú». [Consulta: abril 2020].
* ↑ «'EDUCACIÓ EMOCIONAL A TRAVÉS DELS CONTES', L'Ham». [Consulta: abril 2020].
* ↑ «'El sector editorial català participa a la Feria Internacional del Libro de Guadalajara, a Mèxic'». [Consulta: abril 2020].
* ↑ «'La literatura catalana torna a la Fira del Llibre de Frankfurt'». [Consulta: abril 2020].
* ↑ «'Més de 70 participants a l'estand català a la Fira del Llibre Infantil de Bolonya, la més important del sector'». [Consulta: abril 2020].

## Enllaços externs

* Editorial Flamboyant - Lloc web oficial
# El monstre marí

El monstre marí (originalment en anglès, The Sea Beast) és una pel·lícula estatunidenca d'animació d'aventures i fantasia del 2022. Dirigida i escrita per Chris Williams, és la primera pel·lícula produïda directament per Netflix que ha estat doblada en català, basc i gallec. Compta amb la banda sonora de Mark Mancina. Es va publicar el 8 de juliol de 2022.
La història es basa en la història d'en Jacob Holland, un caçador de monstres marins que ha de canviar de rumb quan una petita polissona, la Maisie, es cola al vaixell. S'inspira en il·lustracions de les cartes nàutiques dels segles XVI i XVII.
El projecte es va anunciar per primer cop el 2018, sota el títol provisional de Jacob and the Sea Beast. L'animació està produïda per Sony Pictures Imageworks a Vancouver. La versió en anglès compta amb les veus de Karl Urban, Dan Stevens i Zaris-Angel Hator. El 30 de març de 2022 se'n va publicar el primer tràiler.

## Repartiment

| Personatge | Veu en anglès | Veu en català |
| Jacob Holland | Karl Urban | Roger Isasi-Isasmendi |
| Maisie Brumble | Zaris-Angel Hator | Aina Lluch |
| Capità Crow | Jared Harris | Domènec Farell |
| Sarah Sharpe | Marianne Jean-Baptiste | Rosa Guillén |
| Sra. Merino | Helen Sadler | Ana Pallejà |
| Vell Nick | Ian Mercer | Josep Maria Mas |
| Reina | Doon Mackichan | Neus Sendra |
| Rei | Jim Carter | Francesc Belda |
| Almirall Hornagold | Dan Stevens | Gerard Flores |
| Gwen Batterbee | Kathy Burke | Glòria Gonzàlez |
| General | Rajia Baroudi | Sara Arnau |

## Referències

* ↑ El monstre marí a la Base de dades de cinema en català
* ↑ Gambín, Cris. «‘El monstre marí’, el 1r film original de Netflix doblat al català». ElCinèfil.cat, 13-07-2022. [Consulta: 20 juliol 2022].
* ↑ Codega, Linda. «The Sea Beast Looks Like a Monstrously Fun Adventure» (en anglès). Gizmodo, 30-03-2022.
* ↑ «Intrépidos cazadores y bestias enormes en el tráiler de 'El monstruo marino', película de animación de Netflix» (en castellà). Cinemanía, 30-03-2022. [Consulta: 31 març 2022].
* ↑ Moore, Kasey. «‘The Sea Beast’ Netflix Animated Movie: Everything We Know So Far» (en anglès). What's on Netflix, 29-03-2022. [Consulta: 31 març 2022].
* ↑ «Netflix Takes Aim at Disney and Pixar Animation with First Trailer for The Sea Beast» (en anglès). Paste Magazine, 30-03-2022. [Consulta: 31 març 2022].
* ↑ «Netflix Debuts First Trailer For 'The Sea Beast'» (en anglès). Cartoonbrew, 30-03-2022. [Consulta: 31 març 2022].
* 1 2 «Fitxa de doblatge El Monstre Marí». [Consulta: 26 setembre 2022].

## Enllaços externs

* Tràiler oficial en català a YouTube
# Doutzen Kroes

Doutzen Kroes (Eastermar, Tytsjerksteradiel, 23 de gener de 1985) és una model neerlandesa i un dels famosos àngels de Victoria's Secret. Està casada amb el discjòquei Sunnery James i té dos fills, Phyllon Joy Gorré i Myllena Mae.

## Biografia

Després de graduar-se de la preparatòria, Kroes va enviar fotografies a l'agència de models Paparazzi Model Management d'Amsterdam per trobar una petita feina, però molt ràpidament va començar a treballar de model internacional. Kroes va fer desfilades de moda, entre altres amb Versace, Dolce & Gabbana, Gucci, Ralph Lauren, Michael Kors, Yves Saint Laurent i Viktor & Rolf. Va ser la imatge per la línia de perfums Eternity de Calvin Klein i de la seva White Label. El 2006 va ser contractada per L'Oreal i va esdevenir la model millor pagada dels Països Baixos fins aleshores. A finals de l'any 2007 va ser la nova imatge de la marca de llenceria Victoria's Secret i el 2008 va ser anunciada oficialment com a àngel de Victoria's Secret, en una campanya al costat d'Adriana Lima. També va aparèixer al calendari Pirelli del 2008 amb dues fotos. Des dels seus contractes amb L'Oreal i Victoria's Secret, ja no participa en les desfilades de moda bianuals de París, Londres i Nova York, perquè ja havia arribat al seu objectiu de les files, és a dir agrandir la seva notorietat.
Al novembre de 2009, a causa d'un incompliment en el contracte amb Victoria's Secret, se sotmet a una dieta. El que va passar va ser que va superar l'índex de massa corporal establert per la companyia.
El 2010 es va convertir en la imatge del Fashion Fest per Liverpool a Mèxic i al juliol va anunciar el seu embaràs amb la seva parella, el DJ Sunnery Jones. Aquest va néixer el 21 de gener de 2011 i es va anomenar Phyllon Joy Gorré, mentrestant ella reapareixia al Victoria's Secret Fashion Show al novembre de 2011 com una de les models més importants de la desfilada.

## Referències

* 1 2 dnamodels.com
* ↑ "Doutzen Kroes in Pirelli-kalender 2008", RTL Nieuws, 11 de novembre de 2007.
# El guardià de la relíquia

El guardià de la relíquia (originalment en anglès, Pilgrimage) és una pel·lícula medieval irlandesa del 2017 dirigida per Brendan Muldowney i protagonitzada per Tom Holland, Richard Armitage i Jon Bernthal. Es va estrenar el 23 d'abril de 2017 a la secció Viewpoint del Festival de Cinema de Tribeca. S'ha doblat al valencià per a À Punt; també s'ha subtitulat al català oriental.
El rodatge va començar l'abril de 2015. Els llocs de rodatge inclouen la costa oest d'Irlanda i les Ardenes a Bèlgica.
Katie Walsh, de Los Angeles Times, va escriure: "Per totes les seves sagnants i violentes trampes de gènere, El guardià de la relíquia [...] és una pel·lícula magníficament rodada que representa amb cura els detalls d'aquest període històric fascinant".

## Repartiment

* Tom Holland com el germà Diarmuid
* Richard Armitage com a Raymond de Merville
* Jon Bernthal com el Mut
* John Lynch com el germà Ciarán
* Stanley Weber com a germà Geraldus
* Eric Godon com el baró de Merville
* Hugh O'Conor com el germà Cathal
* Tristan McConnell com a Dugald
* Eóin Geoghegan com a Crobderg
* Rúaidhrí Conroy com el germà Rua

## Referències

* ↑ «Pilgrimage». Tribeca Film Festival.
* ↑ «El guardià de la Relíquia». À Punt, 31-12-2022. [Consulta: 31 desembre 2022].
* ↑ Pilgrimage a la Base de dades de cinema en català
* ↑ White, James. «Richard Armitage Joins Pilgrimage». Empire, 23-03-2015. [Consulta: 10 juny 2015].
* ↑ Walsh, Katie. «Review: Medieval action film ‘Pilgrimage’ is beautifully shot, powerfully violent». Los Angeles Times, 10-08-2017. [Consulta: 4 febrer 2021].
# El jardí de l'amor

El jardí de l'amor, també conegut com El jardí de les Gràcies, és un quadre de Peter Paul Rubens conservat al Museu del Prado.
El 1630, Rubens es va casar en segones noces amb Hélène Fourment i des d'aquest fet va canviar per complet la vida del pintor que es va fer més alegre i feliç. Aquest mateix any o pocs anys més tard (els autors no es posen d'acord) va sortir del seu taller l'obra que va titular El jardí de l'amor, considerada pels crítics com una de les millors de la seva producció. Va haver de ser una obra molt apreciada per Rubens perquè no es va desprendre d'ella fins al final de la seva vida. L'escena galant que es representa en aquest llenç va donar peu per a una moda que es va desenvolupar durant tot el segle xviii.

## Descripció

L'escena representa una festa que se celebra en un parc. El parc sembla que és el de la casa del mateix Rubens, a Anvers. Diverses figures femenines i masculines es troben en actitud relaxada i satisfeta, unes assegudes i d'altres de peu, properes a una font dedicada a la deessa Juno, protectora del matrimoni. Al seu entorn voletegen els clàssics amorets o putti. El paper simbòlic dels amorets és el de l'amor i se'ls acostuma a representar com en aquest cas, disparant fletxes, llançant flors o duent corones.
Es creu que amb aquest assumpte Rubens tracta de fer un homenatge a la seva esposa, representant una festa commemorativa. Alguns autors asseguren que el cavaller de l'esquerra és un autoretrat de l'autor i la dama que veiem a la part central, recolzant el seu braç sobre una altra dama és Hélène Fourment, amb la qual acabava de casar-se.

## L'obra

La intervenció de Rubens en aquest quadre es va centrar gairebé exclusivament a les figures i a les zones principals. En el seu taller es va portar a terme per diferents col·laboradors l'execució del paisatge i alguns altres detalls. Aquest quadre és el reflex d'un ambient social galant que s'anticipa al temps. Serà al segle xviii quan prengui plenitud aquest tipus de pintura, sobretot als pinzells de Watteau, l'obra del qual té molta influència de Rubens.

## Bibliografia

* Enrique Lafuente Ferrari. Museo del Prado. Pintura española de los siglos XVI y XVII. Aguilar S.A. 1964
# Eleccions legislatives malteses de 1951

Les Eleccions legislatives malteses de 1951 es van celebrar el 1951. Va guanyar el Partit Nacionalista, i el seu cap George Borg Olivier fou nomenat primer ministre amb suport puntual d'altres partits.

## Resultats

Resum dels resultats electorals de 1951 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 39.946 | 35 | 15 | - |
| | Partit Laborista Partit Laburista | 40.208 | 36 | 14 | - |
| | Partit dels Treballadors Maltesos | 21.158 | 19 | 7 | - |
| | Partit Progressista Constitucional | 9.150 | 8 | 4 | - |
| | Independents | 2.163 | 2 | - | - |
| | Total (participació 74,6%) | 112.625 | 100.0 | 40 | |
| Font: «Malta Elections». Arxivat de l'original el 2005-12-31. [Consulta: 16 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Eleccions legislatives malteses de 1976

Les Eleccions legislatives malteses de 1976 es van celebrar el 18 de setembre de 1976. Va guanyar el Partit Laborista i el seu cap Dom Mintoff fou nomenat primer ministre.

## Resultats

Resum dels resultats electorals de 18 de setembre de 1976 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 99.551 | 48,46 | 31 | - |
| | Partit Laborista Partit Laburista | 105.854 | 51,53 | 34 | - |
| | Total (participació 94,4%) | 205.224 | 100.0 | '65 | |
| Font: «Malta Elections». Arxivat de l'original el 2005-12-31. [Consulta: 15 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Eleccions legislatives malteses de 1966

Les Eleccions legislatives malteses de 1966 es van celebrar el 28 de març de 1966. Va guanyar el Partit Nacionalista i el seu cap George Borg Olivier fou nomenat primer ministre.

## Resultats

Resum dels resultats electorals de 28 de març de 1966 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 68.656 | 47,9 | 28 | - |
| | Partit Laborista Partit Laburista | 61.776 | 43,1 | 22 | - |
| | Partit dels Treballadors Cristians | 8.594 | 6,0 | - | - |
| | Partit Progressista Constitucional | 2.086 | 1,5 | - | - |
| | Partit Democràtic Nacionalista | 1.845 | 1,3 | - | - |
| | Total (participació 88,8%) | 147.347 | 100.0 | 55 | |
| Font: «Malta Elections». Arxivat de l'original el 2005-12-31. [Consulta: 15 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Els Planells (Rivert)

Els Planells, és una plana en part constituïda per camps de conreu del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert.
Estan situats al sud-est de Rivert, a l'esquerra del barranc de Rivert, a ponent de Caners i a migdia dels Oms i de Llaunes. És al sud-oest de la Carretera de Rivert, i travessa el paratge el Camí vell de Salàs de Pallars a Rivert.

## Enllaços externs

* Institut Cartogràfic de Catalunya; cal fer dos passos d'aproximació
# Seroconversió

En immunologia, la seroconversió és el període durant el qual un anticòs específic es desenvolupa i es torna detectable a la sang. Després d'haver-se produït la seroconversió, la malaltia pot ser detectada en les anàlisis de sang per l'anticòs. Durant una infecció o immunització, els antígens entren a la sang, i el sistema immunitari comença a produir anticossos en resposta. Abans de la seroconversió, l'antigen en si mateix pot o pot no ser detectable, però l'anticòs és, per definició, absent. Durant la seroconversió, l'anticòs està present, però encara no és detectable. En qualsevol moment després de la seroconversió, els anticossos poden ser detectats en la sang, el que indica una infecció anterior o actual.
# Williamstown (Massachusetts)

Williamstown és una població dels Estats Units a l'estat de Massachusetts. Segons el cens del 2000 tenia 8.424 habitants.

## Demografia

Segons el cens del 2000, Williamstown tenia 8.424 habitants, 2.753 habitatges, i 1.693 famílies. La densitat de població era de 69,4 habitants/km².
Dels 2.753 habitatges en un 24,7% hi vivien nens de menys de 18 anys, en un 51,3% hi vivien parelles casades, en un 7,9% dones solteres, i en un 38,5% no eren unitats familiars. En el 32,7% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,8.
Per edats la població es repartia de la següent manera: un 15,3% tenia menys de 18 anys, un 27,5% entre 18 i 24, un 16,6% entre 25 i 44, un 21% de 45 a 60 i un 19,6% 65 anys o més.
L'edat mediana era de 36 anys. Per cada 100 dones de 18 o més anys hi havia 85,8 homes.
La renda mediana per habitatge era de 51.875 $ i la renda mediana per família de 67.589$. Els homes tenien una renda mediana de 50.011 $ mentre que les dones 32.845$. La renda per capita de la població era de 26.039$. Entorn de l'1,7% de les famílies i el 5,5% de la població estaven per davall del llindar de pobresa.

## Llocs d'interès

* Sterling & Francine Clark Art Institute

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Williamstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Williamstown». American Fact Finder. Oficina del Cens dels Estats Units, 12-01-2010.
# Vals anglès

El vals anglès és un vals caracteritzat pels canvis de pes regulars, el temps lent i el ritme repetitiu i constant, que manté una disposició rítmica de "tres" completament contínua, constant, sense la menor acceleració ni disminució de la velocitat. Tant el vals vienès com el vals anglès són disciplines dintre dels anomenats estàndards als balls de saló de competició. A Anglaterra el vals anglès es coneix simplement com a vals, o també com a vals modern o vals diagonal.

## Enllaços externs

* Videos que mostren el vals anglès Arxivat 2008-01-18 a Wayback Machine. (anglès)

## Referències

* 1 2 Vals anglès Arxivat 2010-09-18 a Wayback Machine. Termcat
# CHC

CHC té els següents significats:
* Partit Popular Serbi (Croàcia) (del seu nom en serbi Српска Hародна Cтранка), partit polític de Croàcia
* Consorci Hospitalari de Catalunya, nom de creació de l'actual Consorci de Salut i Social de Catalunya
* Center for Hearing and Communication, organització sense ànim de lucre estatunidenca per l'atenció a les persones sordes i la lluita contra la contaminació acústica
* chc també és el codi ISO 639-3 del catawba, llengua parlada als Estats Units pels amerindis catawbes